外戚
作者：程登吉
朝代：明
篇章：幼學瓊林 卷二

paragraphs: 帝女乃公侯主婚，故有公主之稱；帝婿非正駕之車，乃是附馬之職。郡主縣君，皆宗女之謂；儀賓國賓，皆宗婿之稱。舊好曰通家，好親日懿戚。冰清玉潤，丈人女婿同榮；泰水泰山，岳母岳父兩號。新婿曰嬌客，貴婿日乘龍。
贅婚曰館甥，賢婿曰快婿。凡屬東牀，俱稱半子。女子號門楣，唐貴妃有光於父母；外甥稱宅相，晉魏舒期報於母家。共敘舊姻，曰原有瓜葛之親；自謙劣戚，曰忝在霞莩之末。大喬小喬，皆姨夫之號；連襟連袂，亦姨夫之稱。蒹葭依玉樹，自謙借戚屬之光；蔦蘿施喬松，自幸得依附之所。

赏析：《幼學瓊林》是中國古代兒童的啓蒙讀物，作者程允升。《幼學瓊林》初爲明代西昌人程登吉（字允升）編著，本名《幼學須知》，又稱《成語考》、《故事尋源》，清人鄒聖脈作了增補，改名爲《幼學瓊林》，也叫《幼學故事瓊林》。